The Climb

"The Climb" (בעברית: "הטיפוס") הוא שיר של הזמרת האמריקאית מיילי סיירוס, שיצא במסגרת אלבום הפסקול של הסרט "האנה מונטנה: הסרט". השיר מופיע גם בהוצאה הבינלאומית של המיני אלבום של הזמרת, The Time of Our Lives. השיר יצא לאור ב-5 במרץ 2009 כסינגל המוביל מפסקול הסרט. השיר ראה אור תחת הוצאת חברת התקליטים וולט דיסני רקורדס. השיר הוא בלדת רוק עם מילים המתארות את החיים כמסע קשה אך מתגמל. השיר מעוצב כשיר קאנטרי פופ והיה לשירה הראשון של סיירוס שיצא לאור בתחנות הרדיו של סוגת הקאנטרי. השיר קיבל לרוב תגובות מעורבות מהמבקרים, אשר ציינו לרעה את רמת המילים הירודה של השיר, אך שבחו את יכולותיה הקוליות של סיירוס. בטקס פרסי הסרטים של MTV לשנת 2009 זכה השיר בקטגוריה "השיר הטוב ביותר מסרט" ובפרסי בחירת הנוער 2009 זכה השיר בקטגוריית "הסינגל הנבחר". בטקס גראמי ה-52 היה השיר מועמד לפרס גראמי בקטגוריה "השיר הטוב ביותר שנכתב לסרט קולנוע, לטלוויזיה או למדיה ויזואלית אחרת", פרס שניתן לכותבי השיר. למרות זאת, השיר נפסל על ידי חברת התקליטים מכיוון שהוא לא נכתב במיוחד לסרט, כפי שתנאי הקטגוריה דורשים. לדברי מגזין הרולינג סטון, השיר הוגש למועמדות "בטעות". הגוף המעניק של פרס גראמי, האקדמיה הלאומית לאמנויות ומדעי ההקלטה, הוציא לאור הצהרה בנוגע למקרה: ""חברת וולט דיסני רקורדס הייתה אקטיבית ובאה למחלקת הפרסים שלנו ואישרה שהשיר לא נכתב במיוחד עבור הסרט "האנה מונטנה: הסרט". על סמך מידע זה, האקדמיה נענתה לבקשת חברת התקליטים." בעקבות המקרה השיר "All is Love" מתוך הסרט "ארץ יצורי הפרא" היה מועמד במקום שירה של סיירוס. השיר הופיע לראשונה במקום ה-48 במצעד שירי הקאנטרי של מגזין בילבורד באותו השבוע בו השיר "Back to Tennessee" של אביה של סיירוס, בילי ריי סיירוס, הגיע למקום ה-59 במצעד. זאת הייתה הפעם הראשונה בה אב ובת הופיעו באותו המצעד עם שירים נפרדים מאז שנת 1990, בה ג'וני קאש ובתו רוזאן קאש הופיעו עם השירים "Silver Stallion" ו-"One Step Over the Line", בהתאמה. בסופו של דבר, הגיע השיר למקום ה-25 במצעד שירי הקאנטרי. השיר הופיע לראשונה במצעד בילבורד הוט 100 במקום השישי ב-21 במרץ 2009, והיה לשיר המצליח ביותר של סיירוס נכון לאותה עת מאחר ששירה הקודם, "7 Things", הגיע למקום התשיעי במצעד ביולי 2008. במאי 2009 הגיע השיר למקום הרביעי במצעד. במצעד שירי הפופ האמריקאי הגיע השיר למקום השביעי. במצעד השירים הנוצריים הגיע השיר למקום ה-42, ובנוסף - בילה השיר כ-15 שבועות רצופים בראש מצעד "שירי מבוגרים עכשוויים", מה שהפך את סיירוס לאמנית הצעירה ביותר שהגיעה לראש המצעד מאז שנת 1997, בה הזמרת ליאן ריימס הגיע להישג עם השיר "How Do I Live". לפי נתוני מגזין בילבורד, "The Climb" היה לשיר הדיגיטלי השמיני הנמכר ביותר של שנת 2009. הסינגל הגיע למעמד פלטינה משולשת על ידי איגוד תעשיית ההקלטות האמריקאי. בקנדה, הגיע השיר למקום החמישי במצעד הסינגלים. השיר הצליח גם במדינות אוסטרליה וניו זילנד. באוסטרליה הגיע השיר למקום ה-5 לאחר 10 שבועות במצעד. במצעד סיכום-העשור האוסטרלי הגיע השיר למקום ה-84. בנוסף, הגיע השיר למעמד פלטינה במדינה על ידי איגוד תעשיית ההקלטות האוסטרלי. בניו זילנד הגיע השיר למקום ה-15 וזכה למעמד זהב. בבריטניה הגיע השיר למקום ה-11 במצעד הסינגלים הבריטי ובכך הגיע להישג זהה לשיר "See You Again" באוקטובר 2008. השיר הגיע למעמד פלטינה במדינה. גם באירלנד הגיע השיר למקום ה-11. מת'יו רולסטון ביים את הווידאו קליפ לשיר, שפורסם לראשונה ב-11 בפברואר 2009 בדף המייספייס של סיירוס. הסרטון התחיל בצילום של סיירוס מחזיקה בגיטרה ומזוודה כשהיא מתחילה לצעוד במורד דרך ארוכה שנמתחת לאורך עמק. בסופו של העמק, השמש עולה מעבר להר רחוק. כל הסצנה מלווה ב-Computer-generated Imagery. שיערה של סיירוס אסוף והיא לובשת מעיל אפור, גופייה אפורה ומגפי בוקרים. בסצנה נפרדת, סיירוס, לבושה בחולצה קצרה עם שרוולים קצרים ושערה פזור, מתחילה לשיר את "The Climb" מתחת לאור זרקור כחול בחדר סגול. שתי הסצינות מתחלפות במהלך הסרטון. קטעים מתוך הסרט "האנה מונטנה: הסרט" מופיעה אל מול סיירוס כשהיא צועדת. הווידאו מתקרב לסצנה ומונטאז' של קטעים מהסרט, המציגים את דמותה של סיירוס ואת בן זוגה בסרט, טרוויס ברודי (אותו מגלם לוקאס טיל) רוכבים על סוסים. הסרטון חוזר לסיירוס הולכת; היא מרימה ורד שנפל על השביל ואז משליכה אותו מאחוריה. עם התקדמות הקליפ היא רואה גם דברים כמו עדר סוסים וכוכב נופל חוצים את דרכה. תפאורה חדשה נכנסת לסרטון בו סיירוס רוקדת בחדר סגול עם ספירה לאחור, או מדי פעם מוקרנים קטעים מהסרט על הקיר מאחוריה. גשם מתחיל בסביבת הדרך. סיירוס מניחה את הז'קט, תיק הגיטרה, המזוודה והמגפיים, וממשיכה הלאה כשרק הגיטרה שלה קשורה לכתפה. עוד מונטאז'ים של קטעים מוקרנים באותו אופן כמו הראשון. עם סיום המונטאז' האחרון, סיירוס מגיעה לפסגת הר ומביטה בניצחון מעל קצה הצוק כדי לצפות בשמש זורחת מעל אגם. סיירוס ביצעה לראשונה את השיר ב-19 בינואר 2009 בוושינגטון די. סי., באירוע לכבוד ההשבעה הראשונה של ברק אובמה לנשיאות ארצות הברית. סיירוס הקדישה את השיר לבנותיו של אובמה, סשה ומאליה. לאחר הוצאתו הרשמית של השיר במרץ 2009, סיירוס ביצעה את השיר במגוון תוכנית טלוויזיה, ביניהן אמריקן איידול, בוקר טוב אמריקה ותוכנית הלילה של ג'יי לנו. באפריל ביצעה סיירוס את "The Climb" לצד שירים אחרים בחנות של חברת אפל בעיר לונדון. מאוחר יותר הוציאה החברה מיני-אלבום שהוקלט במהלך ההופעה בשם "iTunes Live from London". סיירוס ביצעה את השיר כשיר הסיום בסיבוב ההופעות Wonder World Tour. מאוחר יותר ביצעה סיירוס את השיר במופע רוק בריו בליסבון, פורטוגל. סיירוס ביצעה את השיר גם בסיבוב ההופעות Gypsy Heart Tour. משנת 2011 ואילך סיירוס מבצעת את השיר באירועים מיוחדים ובהפגנות המוניות. בדצמבר 2011 ביצעה את השיר במופע צדקה של רשת CNN למען נדבנים ואקטיביסטים שפועלים למען מטרות הומניטריות. בשנת 2017 ביצעה את השיר בתוכניות האירוח של ג'ימי פאלון והווארד סטרן. במרץ 2018 ביצעה את השיר במחאה ההמונית מצעד למען חיינו שהתקיימה בוושינגטון די. סי. במרץ 2020 ביצעה סיירוס את השיר במשדר רשת מיוחד ביוזמת פייסבוק ואינסטגרם בשם "#Graduation2020" למען אנשים צעירים אשר סיימו את לימודיהם בשנת 2020 ולא זכו לטקס סיום בשל מגפת הקורונה. ב-25 ביוני 2021 ביצעה סיירוס את השיר במופע "Stand By You", מופע שיזמה לכבוד חודש הגאווה. השיר בוצע מחדש על ידי מספר אמנים. השחקן האנגלי אלן קאמינג ביצע את השיר בופעות הקברט שלו. בעונה התשיעית של תוכנית הכישרונות אמריקן איידול, היה השיר לבחירה פופולרית בקרב המתמודדים. בשנה בה יצא השיר המקורי, בחר המפיק הבריטי סיימון קאוול שיר אותו יקליטו שלושת הפיינליסטים של העונה השישית של תוכנית הכישרונות הבריטית The X Factor - ג'ו מקלדרי, אולי מארס וסטייסי סולומון. לאחר הדחתה של סולומון, ביצעו מקלדרי ומארס את השיר כביצוע הגמר שלהם ב-13 בדצמבר 2009. לאחר זכייתו של מקלדרי, הוציאה חברת סייקו מיוזיק את גרסת הסינגל של השיר בביצועו, כיום לאחר מכן. השיר נכלל באלבום הבכורה שלו "Wide Awake" שיצא לאור שנה לאחר מכן. מידע על היצירה "The Climb" באתר מיוזיק בריינז מידע על הסינגל "The Climb" באתר מיוזיק בריינז סרטון השיר "The Climb" באתר יוטיוב Miley Cyrus - The Time Of Our Lives, Discogs (באנגלית) McAlpine, Fraser (22 באפריל 2009). "Miley Cyrus – 'The Climb'". BBC. BBC Online. נבדק ב-16 בנובמבר 2009. {{cite web}}: (עזרה) Morris, Wesley (10 באפריל 2009). "The screen is bigger, but 'Hannah' is still keeping a secret". The Boston Globe. The New York Times Company. נבדק ב-21 באוקטובר 2009. {{cite news}}: (עזרה) Hann, Michael (20 בנובמבר 2009). "Hannah Montana: The Movie (2009)". guardian.co.uk. London: Guardian Media Group. נבדק ב-20 בנובמבר 2009. {{cite news}}: (עזרה) "2009 MTV Movie Awards l Winners". MTV Movie Awards. Viacom. נבדק ב-15 בנובמבר 2009. {{cite web}}: (עזרה) Morris, Christopher (10 בדצמבר 2009). "The 52nd Grammy Awards Nominees List". Variety. Reed Business Information. אורכב מ-המקור ב-2009-12-15. נבדק ב-10 בדצמבר 2009. {{cite news}}: (עזרה) Harris, Chris (10 בדצמבר 2009). "Karen O Gets "Wild Things" Grammy Nod After Cyrus Withdraws "The Climb"". Rolling Stone. Wenner Media LLC. נבדק ב-10 בדצמבר 2009. {{cite web}}: (עזרה) Trust, Gary (15 בדצמבר 2009). "Best of 2009: Part 1". Billboard. Nielsen Business Media, Inc. נבדק ב-5 במרץ 2011. {{cite web}}: (עזרה) Caulfield, Keith (12 במרץ 2009). "Miley Cyrus' 'Climb' Debuts High On Hot 100". Billboard. Los Angeles: Nielsen Business Media, Inc. נבדק ב-15 בנובמבר 2009. {{cite web}}: (עזרה) Pietroluongo, Silvio; Keith Caulfield (23 באפריל 2009). "Eminem, Green Day Make Big Hot 100 Debuts". Billboard. Miami and Los Angeles: Nielsen Business Media, Inc. נבדק ב-6 בנובמבר 2009. {{cite web}}: (עזרה) Trust, Gary (16 בדצמבר 2009). "Best of 2009: Part 2". Billboard. Nielsen Business Media, Inc. נבדק ב-5 במרץ 2011. {{cite web}}: (עזרה) Grein, Paul (16 בדצמבר 2009). "Chart Watch Extra: Down To The Wire". Billboard. Nielsen Business Media, Inc. אורכב מ-המקור ב-19 בדצמבר 2009. נבדק ב-18 בדצמבר 2009. {{cite web}}: (עזרה) "Miley Cyrus – The Climb – Music Charts". aCharts.us. נבדק ב-21 בנובמבר 2009. {{cite web}}: (עזרה) "Miley-Cyrus – The Climb (Song)". Australian-charts.com. Hung Medien. נבדק ב-21 בנובמבר 2009. {{cite web}}: (עזרה) "ARIA Charts – Accreditations – 2009 Singles". ARIA.com.au. Australian Recording Industry Association. נבדק ב-14 בנובמבר 2009. {{cite web}}: (עזרה) "The Official Charts Company – Miley Cyrus – The Climb". Official Charts Company. The Official Charts Company. נבדק ב-22 בנובמבר 2009. {{cite web}}: (עזרה) Miley Cyrus - The Climb; BPI "Miley Cyrus – The Climb – Official Music Video". Myspace. Fox Interactive Media. אורכב מ-המקור ב-2009-02-18. "iTunes: Live from London". iTunes Store United Kingdom. Apple Inc. נבדק ב-7 בנובמבר 2009. {{cite web}}: (עזרה)(הקישור אינו פעיל) "Miley Cyrus Just Performed 'The Climb' at March for Our Lives and It Was Beyond Emotional". Cosmopolitan. 24 במרץ 2018. נבדק ב-25 במרץ 2018. {{cite web}}: (עזרה) Matthew Leimkuehler, Miley Cyrus' 'Stand By You': 4 moments from her Pride Month special at the Ryman, The Tennessean (באנגלית אמריקאית) Bierly, Mandi (15 ביולי 2009). "'American Idol': Miley Cyrus' 'The Climb' was the most popular audition song". Entertainment Weekly. Time Warner. Inc. נבדק ב-14 בנובמבר 2009. {{cite web}}: (עזרה) "Simon Cowell choses 'The Climb' for X Factor". MileyCyrus.com. Hollywood Records. 3 בדצמבר 2009. אורכב מ-המקור ב-3 בדצמבר 2009. נבדק ב-3 בדצמבר 2009. {{cite web}}: (עזרה)